Японскія даследчыкі ў дэталях вывучылі гэтую тактыку пчол-абаронцаў. У эксперыменце прынялі ўдзел пчаліныя сям’і з трох вулляў. У кожны з вулляў змяшчаўся адзін азіяцкі шэршань. Пасля атакі пчоламі суперніка, з паверхні кожнага, дзе ўтварыўся пчаліны шар, былі ўзятыя асобіны для даследавання. Адбор рабіўся тройчы з інтэрвалам у паўгадзіны — у момант атакі, праз 30 хвілін пасля нападу і праз гадзіну. Усе сабраныя пчолы былі замарожаныя да тэмпературы -80 °С.